Solveig

Solveig et kvinnenavn med opprinnelse i det norrøne navnet Sǫlveig. Det første navneleddet er antagelig dannet av det norrøne ordet salr, «sal/hus», men kan også komme av sól, «sol», eller sǫlr, «solfarget». Det andre navneleddet kan være dannet av víg, «strid», vé, «dedikert», eller veig, «styrke». Sølvi og Sylvi er nyere varianter av navnet.

Solveig har navnedag 1. september i Norge, 4. juni i Sverige og 3. september i Finland.

Utbredelse
Solveig er et mye brukt navn i Norge og Sverige, og varianten Sólveig er mye brukt på Island.

Navnet Solveig er kjent i Norge i middelalderen. I nyere tid har Solveig vært blant de mest populære døpenavnene i Norge i perioden ca. 1900-1950, med en topp i 1921. Solveig var det mest eller nest mest populære døpenavnet på jenter i Norge i alle år fra 1913 til 1929.

Solveig var i 2006 det sjuende mest brukte kvinnenavnet i Norge etter Anne, Inger, Kari, Marit, Liv og Ingrid. Andre kjente norske navn som begynner på Sol- er: Solfrid, Solbjørg, Solvor, Solvår, Solrun, Sol, Solgunn, Solrunn.

Tabellen nedenfor gir en oversikt over populariteten til navnet Solveig i noen av de landene hvor statistikk er tilgjengelig.

Kjente personer med navnet
 Solvejg Eriksen (1903–1993), norsk journalist, forfatter og kvinnesakskvinne
 Solveig Bøhle (1939–), norsk radioprogramskaper, sakprosa-forfatter og statsstipendiat
 Solveig Aareskjold (1949–), norsk forfatter
 Solveig Fiske (1952–), norsk biskop av Hamar fra 2006
 Solveig Steien (1955–), norsk lyriker
 Solveig Barstad (1966–), norsk programleder
 Solveig Slettahjell (1971–), norsk jazzvokalist
 Solveig Kloppen (1971–), norsk skuespiller og programleder
 Maja Solveig Kjelstrup Ratkje (1973–), norsk komponist og musiker
 Solveig Gulbrandsen (1981–), norsk fotballspiller

Oppdiktede personer
 Solveig i skuespillet Peer Gynt av Henrik Ibsen
 Solveig Stokkand i Disney-tegneseriene

Annen bruk av navnet
 Solveigs sang av Edvard Grieg
 Solveig-statuetten, en ålandsk teaterpris
 Sølvi er et vanlig navn på kyr og geiter i Norge.

Referanser

Eksterne lenker 
 

Kvinnenavn
Navn med norrøn opprinnelse